Χεδβίγη Ελισάβετ του Χόλσταϊν-Γκόττορπ

Η Χεδβίγη Ελισάβετ του Χόλσταϊν-Γκότορπ (Hedvig Elisabeth von Holstein-Gottorp, 22 Μαρτίου 1759 - 20 Ιουνίου 1818) ήταν η σύζυγος του Καρόλου ΙΓ΄ της Σουηδίας.

Βιογραφία
Η Χεδβίγη Ελισάβετ Καρλόττα γεννήθηκε στις 22 Μαρτίου 1759 στο Οϊτίν του Σλέσβιχ-Χόλσταϊν και ήταν το νεότερο παιδί και η δεύτερη κόρη του Φρειδερίκου Αύγουστου Α΄ του Ολδεμβούργου και της Ουλρίκας Φρειδερίκης της Έσσης-Κάσσελ.

Στις 7 Ιουλίου 1774 η Χεδβίγη Ελισάβετ παντρεύτηκε τον Κάρολο, Δούκα του Σόντερμανλαντ, στη Στοκχόλμη. Η Δούκισσα έπρεπε να αντιμετωπίσει τον χαρακτήρα του συζύγου της, με τις ερωτικές περιπέτειες που διατηρούσε συχνά.

Η Χεδβίγη Ελισάβετ θα αποκτήσει ευνοϊκή θέση στην αυλή του Γουσταύου Γ΄. Λέγεται ότι ήταν μια αποφασιστική γυναίκα και καλή συνομιλήτρια. Έκανε μια δυνατή και καλή φιλία με την κουνιάδα της Σοφία Αλβερτίνα και την Κόμισσα Σοφία φον Φέρσεν.

Πέθανε τέσσερις μήνες μετά το θάνατο του συζύγου της, στις 20 Ιουνίου 1818 στη Στοκχόλμη σε ηλικία 59 ετών. Θάφτηκε στην Εκκλησία του Ρίνταρχολμεν.

Συνωμοσία του 1789 
Η Συνωμοσία του 1789 ήταν μια πλεκτάνη στη Σουηδία το 1789, με σκοπό την εκθρόνιση του Γουσταύου Γ΄ της Σουηδίας, και την τοποθέτηση του αδελφού του Καρόλου στο θρόνο. Η πλοκή υποκινήθηκε από μια ομάδα συνωμοτών στο βασιλικό Παλάτι, που περιελάμβανε, μεταξύ άλλων, την αδελφή του Σοφία Αλβερτίνα, την σύζυγο του Κάρολου, Χεδβίγη Ελισάβετ Καρλόττα του Χόλσταϊν-Γκότορπ, τον μικρότερο αδερφό του βασιλιά Φρειδερίκο Αδόλφο, εν μέρει τον ίδιο τον Κάρολο και τον Γουσταύο Αδόλφο Ρέιτερχολμ. Η σκευωρία επηρεάστηκε από την αντιπολίτευση των ευγενών εναντίον του Γουσταύου Γ΄ λόγω του νόμου της Ένωσης και της Ασφάλειας του Βασιλιά κατά τη διάρκεια του Ρωσο-σουηδικού πολέμου (1788–1790). Το σχέδιο ήταν να πείσουν τον Κάρολο να ενεργήσει ως το κεντρικό πρόσωπο και σύμβολο αυτής της αντιπολίτευσης. Ωστόσο η συνωμοσία αυτή δεν πραγματοποιήθηκε πότε, επειδή ο Κάρολος, όταν ενημερώθηκε για το σχέδιο, αρνήθηκε να συμμετάσχει σε αυτό. Η πλεκτάνη αυτή δεν βγήκε εκείνη την εποχή στην επιφάνεια επίσημα και γι’ αυτό δεν οδήγησε σε κάποια νομική συνέπεια

Οικογένεια 
Η Χεδβίγη Ελισάβετ το 1774 παντρεύτηκε τον Κάρολο της Σουηδίας, Δούκα του Σόντερμανλαντ, και μαζί απέκτησαν δύο παιδιά:
τη Λουΐζα Χεδβίγη (2 Ιουλίου 1797).
τον Κάρολο Αδόλφο, Δούκα του Βέρμλαντ (4 - 10 Ιουλίου 1798).

Τίτλοι
22 Μαρτίου 1759 – 7 Ιουλίου 1774: Η Γαληνοτάτη Υψηλότητα Δούκισσα Χεδβίγη Ελισάβετ του Χόλσταϊν-Γκότορπ
7 Ιουλίου 1774 – 1 Νοεμβρίου 1778: Η Βασιλική Υψηλότητα Η Διάδοχος Πριγκίπισσα της Σουηδίας, Δούκισσα του Σόντερμανλαντ
1 Νοεμβρίου 1778 – 1 Νοεμβρίου 1796: Η Βασιλική Υψηλότητα Η Πριγκίπισσα της Σουηδίας, Δούκισσα του Σόντερμανλαντ
1 Νοεμβρίου 1796 – 9 Νοεμβρίου 1799: Η Βασιλική Υψηλότητα Η Διάδοχος της Σουηδίας, Δούκισσα του Σόντερμανλαντ
9 Νοεμβρίου 1799 – 5 Ιουνίου 1809: Η Βασιλική Υψηλότητα Η Πριγκίπισσα της Σουηδίας, Δούκισσα του Σόντερμανλαντ
5 Ιουνίου 1809 – 4 Νοεμβρίου 1814: Η Μεγαλειότητα Της Η Βασίλισσα της Σουηδίας
4 Νοεμβρίου 1814 – 5 Φεβρουαρίου 1818: Η Μεγαλειότητα Της Η Βασίλισσα της Σουηδίας και της Νορβηγίας 
5 Φεβρουαρίου 1818 – 20 Ιουνίου 1818: Η Μεγαλειότητα Της Η Χήρα Βασίλισσα της Σουηδίας και της Νορβηγίας

Παραπομπές

 
 
  (search for all versions on WorldCat)
  (search for all versions on WorldCat)
  (search for all versions on WorldCat)

Εξωτερικοί σύνδεσμοι 
 Historiska personer – An image of how she looked during her grand days as a duchess
 Historiska personer – Short biography in Swedish
 Holstein
 Holstein2

Βασίλισσες της Νορβηγίας
Βασίλισσες της Σουηδίας
Δούκισσες της Σουηδίας